803.210

Directivas per las cumissiuns da perimeter numnadas da la regenza

dals 01-12-1980 (versiun dals 01-01-2008)

sa basond sin l'art. 19 da la lescha chantunala da perimeter dals 28 da settember 19801)

relaschada da la regenza il 1. da december 1980

1. Disposiziuns generalas

Art.  1 1 Questas directivas valan per las cumissiuns da perimeter numnadas da la regenza.

Champ d'applicaziun

Intent

Art.  2 1 Las   directivas   han   l'intent   da   reparter   gistamain   ils   custs   e   da   procurar   che   la procedura da perimeter succeda en moda ordinada, sperta e senza incaps.

2. Organisaziun da las cumissiuns da perimeter

Cumposiziun

Art.  3 1 Per   regla   ston   vegnir   elegidas   en   las   cumissiuns   da   perimeter   per   gronda   part persunas che han enconuschientschas tecnicas, giuridicas ed agrareconomicas u che han experientschas spezialas en ils fatgs da perimeter e che na possedan betg bains immobigliars en il territori da perimeter.

Motivs d'exclusiun e da recusaziun

Art.  4 * 1 Per  l'exclusiun  e  per  la  recusaziun  pon  vegnir  applitgadas  confurm  al  senn  las disposiziuns da la lescha davart l'organisaziun giudiziala2).

1) DG 803.200 2) DG 173.000 * tabellas da las modificaziuns a la fin dal relasch

1

803.210

Gestiun

Art.  5 1 La presidenta u il president convochescha la cumissiun e maina las tractativas.

2 Sche la presidenta u sch'il president sto prender recusaziun u sch'ella u sch'el è impedì per auters motivs impurtants da manar las tractativas, surdat ella u el las actas ad in'autra commembra u ad in auter commember da la cumissiun per las liquidar.

Protocol

Art.  6 1 Davart tut las tractativas sto vegnir manà in protocol da decisiuns.

2 L'actuariat   sto   vegnir   procurà   da   la   presidenta   u   dal   president   u   d'ina   autra commembra u d'in auter commember.

3 En   cas   motivads   po   la   cumissiun   engaschar   ina   protocollista   u   in   protocollist spezial che sto lura er suttascriver ils protocols.

Rapport

Art.  7 1 La cumissiun sto surdar a la purtadra u al purtader da l'ovra publica per la fin da mintga onn chalendar in rapport davart sia activitad.

Art.  8

Indemnisaziuns a) princip

1 La presidenta u il president, las commembras ed ils commembers da la cumissiuns da perimeter ed eventualas protocollistas u eventuals protocollists vegnan per regla indemnisads per lur lavur e lur spesas sco las cumissiuns d'expropriaziun.3)

b) excepziuns

Art.  9 1 Per   lavurs   che   premettan   enconuschientschas   professiunalas   spezialas,   po   la cumissiun concluder da metter a quint in supplement adequat.

3. Fixaziun da las contribuziuns da perimeter

Art.  10

Interessenza publica a) tar stabiliments d'avertura da la planisaziun dal territori

1 Tar stabiliments da l'avertura generala è l'interessenza publica 50-100 pertschient e tar tals da l'avertura detagliada 0-50 pertschient.

2 La part da la communitad vi da stabiliments da traffic è per regla:

3) ordinaziun davart las indemnisaziuns da las funcziunarias e dals funcziunaris chantunalas

betg permanents dals 22 da december 1975; DG 170.420

2

803.210

vias

vias chantunalas

vias da rimnada

vial

70-100%

40-60%

vias da quartier publicas

10-40%

vias da quartier privatas

0%

passape

50-100%

40-60%

10-40%

0%

b) tar rempars sco er tar stabiliments agriculs e forestals

Art.  11 1 Tar rempars sco er tar stabiliments agriculs e forestals è l'interessenza publica 50- 100 pertschient.

Art.  12

Interessenza privata a) princip

1 Ils   custs,   per   ils   quals   ins   è   obligà   da   pajar   contribuziuns,   vegnan   da   princip repartids tenor la surfatscha dal terren e tenor las cifras d'utilisaziun.

2 Plinavant pon vegnir resguardads sco scalas schematicas er auters criteris, sco la situaziun cunfinanta, la cubatura da l'edifizi, la valur d'assicuranza da l'edifizi u la cumbinaziun da questas valurs.

b) zonas da perimeter

Art.  13 1 Differents interess vi d'ina ovra pon vegnir resguards cun crear differentas zonas da perimeter.

c) relaziuns spezialas

Art.  14 1 Sche pervi da relaziuns spezialas l'import calculà tenor las reglas preschentas na correspundess en cas singuls evidentamain betg a l'avantatg dal bain immobigliar or da l'ovra publica, po la cumissiun da perimeter reducir u augmentar la contribuziun correspundentamain a las relaziuns.

4. Disposiziuns finalas

Aboliziun dal dretg vertent

Art.  15 1 Il mussavia per la cumissiun da perimeter dals 18 da december 1953 4) vegn abolì per tut ils cas che van sut l'artitgel 16.

4) vDG 975 e revisiun dals 22 da matg 1967, CUL 1967, 334

3

803.210

Entrada en vigur

Art.  16 1 Questas   directivas   valan   per   tut   las   cumissiuns   da   perimeter   numnadas   da   la regenza sin fundament da la nova lescha chantunala da perimeter.

Art.  17 1 Questas directivas entran en vigur cun la lescha chantunala da perimeter.5)

Disposiziuns transitoricas

5) cf. annotaziun tar l'art. 22 da la lescha da perimeter (DG 803.200)

4

803.210

Tabella da las modificaziuns - tenor conclus

Conclus 01-12-1980 20-03-2007

Entrada en vigur 01-01-1981 01-01-2008

Element relasch Art. 4

Modificaziun emprima versiun revisiun totala

Publicaziun en la CUL - 2007, 1054

5

803.210

Tabella da las modificaziuns - tenor element

Element relasch Art. 4

Conclus 01-12-1980 20-03-2007

Entrada en vigur 01-01-1981 01-01-2008

Modificaziun emprima versiun revisiun totala

Publicaziun en la CUL - 2007, 1054

6